  Виталий Пронин Сюрес усиз 132 миллион манет тыр. Можга ёросысь Мальчиково гуртын усьтӥськиз Бадӟым Учаозь нуись  сюрес. Сӥё-дано ужрадэ вуылӥз Удмуртилэн Тӧроез Александр Соловьев но.Гуртоос понна сюрес усьтон зэмос праздник луиз. Пасьталаез ик 10 метр. Табере со вылтӥ машинаен вӧй вылтӥ кадь ширтыны луэ.- Пичи гуртъёсты огазеякузы, тӥляд гуртты ӧз быры, улыны быгатоз шуыса нюръяськиз но кылиз, - гуртоослы вазиськиз Можга ёрослэн йырыз Аркадий Вершинин. - Татчы сюрес лэсьтоно шуыса вераськонъёс дыръя куд-огез шуизы: малы кулэ сомында уксё кисьтон. Гуртын ог 100 адями гинэ улэ ук. Нош кыӵе адямиос татын уло! «Россия» колхозысь тӥляд отделениды туэ уногес ю тысь люказ, кылсярысь, быдэс Сюмси ёрос сярысь. Кызьы тӥледыз уд дунъя?Сюрес усиз 132 миллион манет тыр. Шаерамы мукет гурт сюресъёс но лэсьтӥсько. Александр Соловьев верамъя, туэ ог 73 иськем сюресъёс выльдӥськозы. Сюресъёслэсь кулэлыксэс валаськомы, соин ик вужъёссэ но тупатъяськомы, выльёссэ но лэсьтӥськомы, шуиз А. Соловьев.Сергей Захаров  Теги: гурт экономика  